De Oawatsvahöitniss von de Oawata woan gaunz schlecht und ehnare Wauhnungan ölendich, sogoa de Kinad haum mitoawatn miassn. Zu dera Zeit is aum Raund vom Laaer Woid da Behmische Prater entstaundn, wo de Ziagl-Oawata mit eahnare Famülien eahna Freizeit vabringa haum kenna. De Gruabde wo vom Lahmgråbn übrich bliebn san, haum se späda maunchmoi mit Grundwåssa augfüit und rund um de klanan Teich san Wiesn entstaundn. 